OpenLLM-France/wikimedia huggingface dataset:
# Aleksandar Pavlović

Aleksandar "Sasha" Pavlović (serbi ciríl·lic: Александар "Саша" Павловић; nascut el 15 de novembre de 1985 a Bar, Montenegro) és un jugador professional de bàsquet serbi. Amb 2,01 metres d'alçada, juga en la posició d'aler.

## Trajectòria esportiva

Pavlovic va ser seleccionat pels Utah Jazz en la 19a posició del Draft de 2003, on va jugar una temporada abans de ser traspassat als Cleveland Cavaliers. En la seva primera temporada en la lliga va fer una mitjana de 4.8 punts, igual que en la seva primera campanya en els Cavaliers. El 30 de gener de 2007, després de sortir de titular davant Golden State Warriors, va anotar 24 punts, la seva millor marca en l'NBA. Des de llavors, els seus minuts de joc en la pista s'han incrementat substancialment.
En quatre anys en la lliga, Pavlovic ha fet una mitjana de pràcticament 4.8 punts en totes les temporades, excepte en la 2004-05, en les quals les seves xifres d'anotació van ser de 4.5 per nit, i en la 2006-07, en la qual portava 4.8 de mitjana fins a la seva explosió en el partit davant els Warriors. Finalment, va acabar amb 9 punts per partit, i des de febrer de 2007, 11.2.
El 25 de juny de 2009 va ser traspassat als Phoenix Suns juntament amb Ben Wallace, 500.000 dòlars i una segona ronda de draft per Shaquille O'Neal, encara que va ser tallat per l'equip el 14 de setembre de 2009. L'endemà passat, va signar un contracte d'un any i 1.5 milions de dòlars amb els Minnesota Timberwolves.
El 10 de gener de 2011 va signar un contracte de 10 dies amb Dallas Mavericks, i després de finalitzar el seu segon contracte amb l'equip, va ser fitxat pels New Orleans Hornets. El 3 de març de 2011 va signar amb Boston Celtics.
El 20 de juliol de 2012 és traspassat a Portland Trail Blazers, en un acord a tres bandes.

## Referències

* ↑ marca.com Phoenix y Cleveland pactan el traspaso de Shaquille a los Cavaliers - marca.com, consultat el juny de 2009
* ↑ NBA.com Suns Buy Out Pavlovic, consultat el setembre de 2009
* ↑ hoopsworld.com Hoopsworld.com, consultat el setembre de 2009
* ↑ ESPN.com Mavericks sign Sasha Pavlovic, consultat el gener de 2011
* ↑ NBA.com Rockets Get Players And Pick In Three-Team Deal, consultat el juliol de 2012

## Enllaços externs

* Hoopsworld GLOBAL - Aleksandar Pavlovic Story - 03/13/2007
* NBA.COM Profile - Aleksandar Pavlovic
* ESPN.COM Profile - Aleksandar Pavlovic
* b92.net Article - Aleksandar Pavlovic
# György Révész

György Révész (György Riesenberg, Budapest. 16 d'octubre de 1927 - 2 d'abril de 2003) és un guionista i director de cinema hongarès.

## Biografia

Va estudiar a l'escola de cinema sindical entre 1945 i 1948. Del 1948 al 1950 va ser estudiant de l'Escola Superior d'Art i Cinema i des del 1954 treballar dirigint pel·lícules per Mafilm., Entre 1954 i 1987 va dirigir 25 llargmetratges, telefilms i molts curtmetratges, i va escriure diversos guions. Ha guanyat més de deu premis en festivals, inclòs el Gran Premi del Festival Internacional de Cinema de Mar del Plata del 1963 i la Conquilla de Plata al Festival Internacional de Cinema de Sant Sebastià 1970. El 1964 es casà amb Gitta Kerényi. Van tenir un fill: Gábor (1965).

## Filmografia

* Civil a pályán (1952)
* A város alatt (1953)
* Ifjú szívvel (1953)
* 2x2 néha 5 (1954)
* Rokonok (1954)
* Ünnepi vacsora (1956)
* Éjfélkor (1957)
* Micsoda éjszaka (1958)
* Életmentő véradók (1958)
* A megfelelő ember (1960)
* Négyen az árban (1961)
* Angyalok földje (1962)
* Fagyosszentek (film) (1962)
* Hogy állunk, fiatalember? (1963)
* Igen (1964)
* Nem (1965)
* Minden kezdet nehéz (1966)
* Egy szerelem három éjszakája (1967)
* Az oroszlán ugrani készül (1969)
* Utazás a koponyám körül (1970)
* Tévedni isteni dolog (1972)
* Volt egyszer egy család (1972)
* Kakuk Marci (1973)
* A Pendragon legenda (1974)
* Az öreg (1975)
* Két pont közt a legrövidebb görbe (1975)
* Ki látott engem? (1977)
* Magyarok a prérin (1980)
* Mint oldott kéve (1982)
* Hanyatt-homlok (1984)
* Akli Miklós (1986)

## Referències

* ↑ (hongarès) Révész György Arxivat 2016-03-03 a Wayback Machine., Színház- és Filmművészeti Egyetem
* ↑ Premis del 1970 al web del Festival de Sant Sebastià

## Bibliografia

* Hermann Péter: Ki kicsoda 2002 CD-ROM, Biográf Kiadó ISBN 963-8477-64-4
* Burns, Bryan. World Cinema: Hungary. Fairleigh Dickinson University Press, 1996.
# Down for the Count (disc)

Down for the Count és el vuitè disc d'estudi de Y&T.

## Llista de cançons

* In the Name of Rock - 5:32
* All American Boy - 2:24
* Anytime At All - 4:32
* Anything for Money - 3:22
* Face Like an Angel - 4:36
* Summertime Girls - 3:28
* Looks Like Trouble - 4:07
* Your Mama Don't Dance - 2:50
* Don't Tell Me What to Wear - 4:02
* Hands of Time - 6:11

## Músics

* Dave Meniketti - veu i guitarra
* Randy Nichols - teclats
* John Nymann - veus
* Steffen Presley - teclats
* Claude Schnell - teclats
* Bill Costa - veus
* Joey Alves - guitarra i veus
* Leonard Haze - bateria i percussió
* Phil Kennemore - baix i veus

## Enllaços externs

* Dave Meniketti
# Alison Krauss

Alison Maria Krauss (Decatur, Illinois, EUA, 23 de juliol de 1971) és una cantant i violinista de bluegrass de gran èxit al seu país natal. Ha aconseguit diversos discs de platí i 27 Premis Grammy. Forma part del grup musical Alison Krauss and Union Station.

## Biografia

Animada pels seus pares a aprendre a tocar un instrument, va començar a anar a classes de violí als cinc anys. Als vuit va començar a tocar a festivals i guanyant petits premis. Al principi el seu reclam va ser instrumental però aviat la seva veu va començar a captivar al públic.
Als catorze anys gravà el seu primer single: "Too Late To Cry", el qual sortiria al mercat dos anys després. Als divuit anys va tenir la primera nominació als Grammy. Actualment en té disset, guanyats col·lectivament i en solitari. Des de l'adolescència va estar unida als Union Station.
El 1995 va sortir a la llum "Now That I've Found You: A Collection" del qual se'n van vendre més de dos milions de còpies i va ser guardonada amb quatre premis Country Music Association. Amb aquest disc va tenir una dura gira, però sempre trobava temps per treballar a l'estudi, tant amb Dan Tyminski com amb Dolly Parton o amb Yo-Yo Ma.
Alison també té ofertes com a productora. Té programat produir el segon àlbum de Nickel Creek (també va produir el primer). Entre altres treballs com a productora hi trobem tres àlbums de Cox Family i, més recentment, dos cançons de Reba Mcentire.
També ha fet cançons per pel·lícules i televisió. Va col·laborar en la banda sonora de "Oh, Brother" on hi podem escoltar tres temes seus: "Down To The River To Pray", "Nobody, But The Baby", i "I'll Fly Away". També han utilitzat cançons seves en la pel·lícula "Twister", a la sèrie "Buffy la caçavampirs" i a "Providence".

## Discografia

* Different Strokes (1985)
* Too Late to Cry (1987)
* Two Highways (1989)
* I've Got That Old Feeling (1990)
* Every Time You Say Goodbye (1992)
* I Know Who Holds Tomorrow (1994)
* Now That I've Found You: A Collection (1995)
* So Long So Wrong (1997)
* Forget About It (1999)
* New Favorite (2001)
* Live (2002)
* Lonely Runs Both Ways (2004)
* A Hundred Miles or More: A Collection (2007)
* Raising Sand (2007)
* Paper Airplane (2011)

## Guardons
### Premis

* 2006: Grammy al millor àlbum de country amb Union Station

### Nominacions

* 2000: Grammy al millor àlbum de country

## Referències

* ↑ McCall, Michael; Rumble, John; Kingsbury, Paul. The Encyclopedia of Country Music (en anglès). Oxford University Press, 2012-02-01, pàg. 285. ISBN 978-0-19-992083-9.
* ↑ Garner, Kelly K. So You Want to Sing Country: A Guide for Performers (en anglès). Rowman & Littlefield, 2016-10-27, pàg. 180. ISBN 978-1-4422-4641-6.
# Shirley Valentine

Shirley Valentine és una pel·lícula britànico-estatunidenca dirigida per Lewis Gilbert, estrenada l'any 1989. Ha estat doblada al català.

## Argument

Shirley Valentine és una mestressa de casa de quaranta anys en ple qüestionament i en plena retrospectiva sobre la seva vida, els seus somnis, els seus fills, la seva parella. Presa en la rutina infernal de la vida en una trist suburbi de Liverpool, presonera de les jornades monòtones i sense sorpreses, analitza la situació parlant a les parets de la seva cuina. Una amiga de Shirley li proposa un viatge a Grècia que ha guanyat en un concurs. Després de les indecisions es decideix i vola cap a una illa grega en companyia de la seva amiga i d'un espantós grup de turistes. A poc a poc Shirley agafa confiança en ella mateixa i gaudeix finalment d'aquesta llibertat abandonada des de fa tant d'anys. Shirley en aquesta estada es deslliga completament de la seva amiga i del grup de turistes per descobrir els encants de Grècia en companyia dels habitants de l'illa. En el moment del retorn a Londres fa mitja volta en ple aeroport i decideix finalment quedar-se a Grècia.

## Repartiment

* Pauline Collins: Shirley Valentine-Bradshaw
* Tom Conti: Costas
* Julia McKenzie: Gillian
* Alison Steadman: Jane
* Joanna Lumley: Marjorie
* Sylvia Syms: Headmistress
* Bernard Hill: Joe Bradshaw
* Marc Zuber: Renos

## Referències

* ↑ «Shirley Valentine». esadir.cat.
* ↑ «Shirley Valentine». The New York Times.
# European Computer Driving License

Acreditació Europea d'ús d'ordinador (o ECDL, les sigles de European Computer Driving License) es tracta d'un títol que es dona a aquelles persones que, mitjançant la superació d'unes proves teòriques (tipus test), demostren tenir coneixements bàsics però complets en informàtica a nivell d'usuari. Aquestes proves es poden fer a qualsevol dels centres homologats.
En països no europeus s'usa la denominació International Computer Driving Licence (ICDL).
Segons la fundació ECDL, s'hi han registrat com a candidats més de 14 milions de persones de 100 països diferents.

## Referències

* ↑ About ECDL Foundation
* ↑ «About Us - ECDL Foundation». News archive. ECDL Foundation. Arxivat de l'original el 2016-10-22. [Consulta: 29 març 2016].

## Enllaços externs

* ECDL Espanya Arxivat 2011-07-23 a Wayback Machine.
* ECDL Foundation
# Sergio Chiesa Duhalde

Sergio Líber Chiesa Duhalde (Tacuarembó, 11 de gener de 1950) és un polític uruguaià pertanyent al Partit Nacional.

## Biografia

Chiesa va néixer a Tacuarembó, una ciutat al centre-nord de l'Uruguai. El seu pare va ser un destacat dirigent nacionalista i posterior cabdill del departament de Tacuarembó, Pedro María Chiesa, ex-diputat, cap de Policía i intendent municipal durant dos períodes (1966 - 1971, i 1972 - 1973).
Així mateix, va ser l'intendent més votat de la història de Tacuarembó. Durant la segona presidència de Julio María Sanguinetti, Chiesa va ser nomenat ministre de Ramaderia, Agricultura i Pesca (1998-1999).
Actualment, treballa a l'ajuntament de Tacuarembó i al directori de l'OSE.

## Referències

* ↑ Directores blancos en los Entes Autónomos Arxivat 2010-07-16 a Wayback Machine. (castellà)
# Mudhoji

«Mudhoji» té aquests significats:
Nom de dos sobirans de Nagpur, el primer formalment regent i el segon regent i raja:
* Mudhoji I, regent 1772-1788
* Mudhoji II "Appa Sahib" 1816-1818 (regent abril a maig de 1816)
# Alagoa Grande

Alagoa Grande és un municipi brasiler a l'estat de Paraíba, a la microregió del Brejo Paraibano. D'acord amb el cens realitzat per l'IBGE (Instituto Brasileiro de Geografia e Estatística) l'any 2010 la seva població és de 28.482 habitants. Àrea territorial de 320.558 km². El nom de la ciutat és escrit en una forma arcaica de portuguès, ja que actualment no s'escriu la paraula llacuna amb la "a" inicial, encara que a Portugal encara existeixi aquesta grafia per a escriure la paraula lagoa (llacuna).
L'any de 1864 és considerat com l'any de la seva fundació, però en 1847 ja havia passat de poblat a districte. Va ser emancipada políticament el 21 d'octubre de 1864, sent instal·lada, com a vila, el 26 de juliol de 1865. Al 27 de març de 1908, Alagoa Gran va ser elevada a la categoria de ciutat. Per compte d'aquesta última data molts creuen que el municipi va completar un segle d'emancipació l'any 2008, quan en realitat ja havien transcorregut 147 anys d'aquest fet històric.
El 17 de juny de 2004, es va trencar la presa de Camará al municipi d'Alagoa Nova, a uns 140 km de João Pessoa), construïda tres anys abans al riu Mamanguape. El trencament de la presa va elevar el nivell del Mamanguape en més de cinc metres, inundant Alagoa Grande, riu avall. En aquesta, en alguns punts, l'aigua va arribar gairebé a dos metres d'altura dintre de les cases. El pont que connectava la ciutat als municipis d'Areia i Alagoa Grande va ser destruït i se l'endugué l'aigua, sent reconstruït de seguida. Alagoa Grande tenia més de 28.000 habitants que van quedar sense aigua, energia elèctrica i telèfon.

## Referències

* ↑ «Alagoa Grande». GEC. [Consulta: 19 agost 2023].
* ↑ Pimentel, Spensy. «Tragédia de Camará leva desmantelo à vida de milhares na Paraíba» (en portuguès). Agência Brasil, 02-07-2004. [Consulta: 19 agost 2023].

## Enllaços externs

* Unió Brasilera de Municipis Arxivat 2016-04-25 a Wayback Machine.
* Federació dels Municipis de la Paraíba
* Dades municipals i mapa d'alta resolució en PDF
# Guélendeng

Guélendeng és una ciutat i una sotsprefectura, situada al departament de Mayo-Lemi, a la regió Mayo-Kebbi Est, Txad. Es troba a les ribes del riu Chari. La localitat dona nom a una varietat de panícula.

## Referències

* ↑ «List of governorates, prefectures, and sub-prefectures of Chad, and associated codes» (PDF) (en french), 01-04-2008. Arxivat de l'original el 4 March 2011. [Consulta: 5 juny 2018].
* ↑ «Social Statistics». Open Data for Africa. Arxivat de l'original el 6 d’abril 2020. [Consulta: 5 juny 2018].
* ↑ Raimond, Christine. La diffusion du sorgho repiqué dans le bassin du lac Tchad (en francès). Marseille: IRD Éditions, 2013-10-08, p. 207–241. ISBN 978-2-7099-1821-3.
# Ankewallia

Ankewallia (també Ankewalia o Akewalia) fou un petit principat del Kathiawar a la presidència de Bombai, Índia, format únicament per tres pobles amb dos tributaris independents. Els seus ingressos el 1876 s'estimaven en 1.486 lliures i el tribut pagat al govern britànic en 130 lliures.
Era tributari del nabwab de Junagarh al que pagava 22 lliures.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885. , pàg. 292
# Ricardo Giusti

Ricardo Giusti (11 de desembre de 1956) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1986.

## Referències

* ↑ Ricardo Giusti a National-Football-Teams.com (anglès)
* ↑ «World Cup Records at FIFA.com». Arxivat de l'original el 2014-11-06. [Consulta: 22 març 2018].
* ↑ 10th in South America Player of the Year 1987
# Sergio Cecotti

Sergio Cecotti (Udine, 1956) és un atleta i polític italià i escriptor en friülà. El 1974 fou recordman regional junior dels 800 metres d'atletisme.
El 1979 es graduà en física a la Universitat de Pisa i després col·laborà al CERN de Ginebra. El 1981-1982 treballà al laboratori de la Universitat Harvard, a la UCLA i al Centre Internacional de Física Teòrica (ICTP) de Trieste. Entre 1983 i 1988 ha publicat nombrosos estudis sobre la teoria no pertorbativa dels sistemes supersimètrics. Després ha estat investigador a la Universitat de Pisa i al SISSA de Trieste, on ha estudiat la teoria dels camps.
Després va ingressar a la Lliga Nord, amb la que fou elegit conseller regional a les eleccions regionals de Friül-Venècia Júlia de 1993, i fou nomenat president regional de 1995 a 1996. El 1998 fou escollit alcalde d'Udine per la Casa de les Llibertats, que va obtenir el 60,6% dels vots.
El 2001 fou nomenat president de l'Assemblea regional, i fou membre del comitè tècnic de la llei 482/99, de tutela de les minories lingüístiques de la regió. El 2003 trencà amb la Casa de les Llibertats i es presentà per una coalició de centre-esquerra a l'alcaldia d'Udine, i fou reescollit amb el 54,3% dels vots.

## Obres

* Kodaira-Spencer Theory of Gravity and Exact Results for Quantum String Amplitudes amb Cumrum Vafa, Hiroshi Ōguri i Misha Bershadsky
* Il tierç lion i Il president, contes en friülà
| Precedit per: Enzo Barazza | Alcaldes d'Udine 1998 - 2008 | Succeït per: Furio Honsell |
| Precedit per: Alessandra Guerra | Presidents de Friül-Venècia Júlia 1995 - 1996 | Succeït per: Giancarlo Cruder |
# Mosquer de matollar amazònic

El mosquer de matollar amazònic (Sublegatus obscurior) és un ocell de la família dels tirànids (Tyrannidae).

## Hàbitat i distribució

Habita garrigues, bosc obert i sabana de les terres baixes des del sud-est de Colòmbia, centre i nord-est de Veneçuela i Guaiana cap al sud fins l'est del Perú, nord-oest de Bolívia i Brasil amazònic.

## Referències

* ↑ «Mosquer de matollar amazònic». Cercaterm. TERMCAT, Centre de Terminologia. Rev. 20/06/2021(català)
# Haiku-Pauwela

Haiku-Pauwela és una concentració de població designada pel cens dels Estats Units a l'estat de Hawaii. Segons el cens del 2000 tenia 6.578 habitants.

## Demografia

Segons el cens del 2000, Haiku-Pauwela tenia 6.578 habitants, 2.310 habitatges, i 1.525 famílies La densitat de població era de 161,2 habitants per km².
Dels 2.310 habitatges en un 35,9% hi vivien nens de menys de 18 anys, en un 48,0% hi vivien parelles casades, en un 11,2% dones solteres, i en un 34,0% no eren unitats familiars. En el 21,1% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,29.
Per edats la població es repartia de la següent manera: un 26,0% tenia menys de 18 anys, un 7,5% entre 18 i 24, un 34,3% entre 25 i 44, un 25,4% de 45 a 64 i un 6,8% 65 anys o més.
L'edat mediana era de 36,1 anys. Per cada 100 dones hi havia 104,48 homes. Per cada 100 dones de 18 o més anys hi havia 104,07 homes.
La renda mediana per habitatge era de 45.397 $ i la renda mediana per família de 52.350 $. Els homes tenien una renda mediana de 35.737 $ mentre que les dones 29.610 $. La renda per capita de la població era de 21.702 $. Aproximadament el 8,1% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ CENSUS OF POPULATION AND HOUSING. Oficina del Cens dels Estats Units. Obtingut 14/12/2010.
* 1 2 3 «Fact Sheet- Haiku-Pauwela». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 17 setembre 2010].
* ↑ «Geographic Comparison Table-Haiku-Pauwela». American Fact Finder. Oficina del Cens dels Estats Units, 15-09-2010.
# Dravidia fasciata

Dravidia fasciata és una espècie de peix d'aigua dolça de la família dels ciprínids i de l'ordre dels cipriniformes. Poden assolir els 15 cm de longitud total. Es troba a l'Índia.

## Referències

* 1 2 FishBase (anglès)
* ↑ Riehl, R. i H.A. Baensch, 1996. Aquarien Atlas, Band 1. 10th edition. Mergus Verlag GmBH, Melle, Alemanya. 992 p.
# Ricardo García Martínez

Ricardo García Martínez (Villargordo del Cabriol, 1828 - 1881) fou un polític valencià, diputat a les Corts Espanyoles durant la restauració borbònica.

## Biografia

Es llicencià en dret el 1851 a la Universitat de València, milità en el Partit Progressista i tornà a Requena per a participar en la revolució de 1854. Fou nomenat secretari del governador civil de la província de Conca, però fou destituït el 1856 i vetat per a qualsevol càrrec públic, cosa que l'obligà a treballar com a advocat, primer en el bufet d'Eduardo Atard Llobell i després en el seu propi.
Participà activament en la revolució de 1868, però s'oposà al lideratge de Josep Peris i Valero i va mantenir contactes amb Práxedes Mateo Sagasta, gràcies al qual fou segon cap valencià del Partit Constitucional. El 1874 fou nomenat diputat provincial pel governador civil de València. Quan es va fer efectiva la restauració borbònica ingressà al Partit Liberal Fusionista, amb el que fou elegit diputat pel districte de Requena a les eleccions generals espanyoles de 1881.

## Notes

* ↑ Tot i que el Diccionario indica com a any de la seva mort el 1881, la fitxa del Congrés indica que va jurar el càrrec aquell any i que va acabar la legislatura.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.234. ISBN 9788495484802.
* Fitxa del Congrés dels Diputats (castellà)
# Sebastián Moll Carbó

Sebastián Moll Carbó (1908-1994) fou un militar espanyol que va assolir el grau de coronel d'intendència. Algunes dades biogràfiques destacades són la seva matinera vocació militar i el trasllat temporal, el 1938, a Barcelona, on va romandre uns mesos, segons descriuen els historiadors Laguna Reyes i Vargas Márquez. Després que el 1939 Catalunya fos ocupada pel bàndol nacional, va tornar a Madrid, segons l'escriptora Iglesias, i més endavant va continuar promocionant-se a l'exèrcit espanyol fins a arribar al grau de coronel d'intendència.

## Referències

* ↑ Laguna Reyes, Alberto; Vargas Márquez, Antonio. La quinta columna (en castellà), 2019.
* ↑ Iglesias, Magis. Fuimos nosotras: Las primeras parlamentarias de la democracia (en castellà). Madrid: Debate, 2019.
# Abancay

Abancay és una ciutat del sud del Perú que és la capital de la Regió d'Apurímac. El gironí Enric Pèlach i Feliu (Anglès, 3 d'octubre de 1917 - Abancay, 19 de juliol de 2007), fou bisbe d'aquesta ciutat des del 21 de juliol de 1968 fins al 1992, quan s'hagué de retirar per raons d'edat.

## Referències

* ↑ «Abancay». Gran Enciclopèdia Catalana. Barcelona: Grup Enciclopèdia Catalana.
* ↑ Valero, Samuel. Yauyos: una aventura evangelizadora en los Andes peruanos. Ediciones Rialp, 1990. ISBN 978-84-321-2639-0.